Movimientos de ladera

Os movimientos de ladera son desplazamientos de materials que se producen en as versants u laderas indueitos por o suyo peso, (a favor d'a gravedat). Diodora Calvo Aldea, Maria Teresa Molina Álvarez, Joaquín Salvachúa Rodríguez: Ciencias de la tierra y medioambientales. 2º Bachilleraro. 2010 McGraw-Hill, pp 165-169. Os movimientos de ladera representan una periglosidat cuan bi ha poblacions y propiedaz humanas exposadas definindo una situación de risgo cheolochico externo. En as laderas bi ha a mes de material cheolochico solido, material d'orichen organico y augua, ye l'augua la que actua como lubrificant, fendo menor a resistencia d'os materials a ser deformaus.

Bi ha diferents factors que influyen en os movimientos de ladera. Beluns permiten que se faigan movimientos de ladera por creyar condicions favorables (factors condicionants), belatros son los que fan encomenzar o proceso (factors desencadenants).

Bi ha muitas clasificacions d'os movimientos de ladera y a vegadas un movimiento de laderas puet tener component de diferents clases de movimiento. A clasificación de Carlon y Kirby (1972) modificada por Gardiner y Dackombe en 1983 prescinde d'as esbalzadas y considera os movimientos de ladera como entre meyo de tres cabos, que se representan en os tres vertices d'un diagrama triangular dividiu en campos: os fluxos, os eslices y a reptación u creep. Considera os ríos como un caso de fluxo puro (fegura en o diagrama pero no ye un movimiento de ladera).

En o segmento que bi ha entre o fluxo puro y os eslices bi ha un gradient de mayor a menor humidat. Os eslices representarían a menor humidat, y puyando a humidat trobaríanos dimpués os lurtes, y ya cerca d'o fluxo puro, as coladas de bardo.

En o segmento que bi ha entre os eslices y a reptación de suelos trobamos a reptación de taluz.

En o segmento que bi ha entre os fluxos puros y a reptación de suelos trobamos a solifluxión.

Bi ha diferents denominacions a movimientos de ladera. As denominacions tradicionals gosan estar chenerals pa dicir diferents tipos de movimientos de ladera y no son tan especificas como as denominacions que fan servir os cientificos. En l'ALEANR bi ha un mapa de denominación de movimientos de ladera a on salen diferents parolas como esliz/liz, lurte en l'Alto Aragón y sulsida/sunsida en o Sistema Iberico oriental. En panticuto se reculle chorripatizo Francho Nagore Laín: El aragonés de Panticosa. Colección de Estudios Altoaragoneses, nº 9. Instituto de Estudios Altoaragoneses, 1986. p 202. pa un tipo de movimiento de ladera, pero sobre tot o sinyal que queda dimpués d'este movimiento. Antiparte se relaciona con o verbo chorripar que significa "mover-se a tierra cuan baixa l'augua"

En as traduccions heredianas bi ha bella mención a movimientos de ladera, por eixemplo en a Grant Cronica d'Espanya en relación a cuan los cartachineses travesoron os Alpes:

 Referencias 

 Bibliografía 
 Francisco Anguita Virella, Fernando Moreno Serrano: Procesos geológicos externos y geología ambiental. Editorial Rueda.
 Diodora Calvo Aldea, Maria Teresa Molina Álvarez, Joaquín Salvachúa Rodríguez: Ciencias de la tierra y medioambientales. 2º Bachilleraro. 2010 McGraw-Hill.

Categoría:Movimientos de ladera